Klokkelyngen 5, 7860 Spøttrup | Ejendomme | 52247860 | Nybolig Ejendomsmægler
Hyggeligt, velholdt sommerhus Se billederne her
Klokkelyngen 5 7860 Spøttrup
Kontantpris 1.045.000 Ejerudgift pr. md.1.280
IDYLLISK, LYST FRITIDSHUS PÅ STOR, NATURSKØN GRUND NÆR VAND, STRAND.
Hyggeligt, velholdt sommerhus
Nær alle feriens fornødenheder
I naturskønne, rolige omgivelser med behørig afstand til strand, vand, havn og indkøb ligger et hyggeligt, lyst fritidshus, der står klar til at danne ideelle rammer om jeres mange fremtidige familieferier. Helt klart et kig værd!
Det fine fristed er ideelt beliggende på en naturskøn, kuperet grund, der i den grad evner at samle store og små. Her har ungerne rigeligt med plads til trampolin, fodboldmål og bålsted, mens den store, omkransende terrasse kan agere samlingspunkt, når solens stråler skal nydes. Her har I både solspots mod vest og syd, mens den overdækkede terrasse tilmed giver jer læ eller skygge. Læn jer tilbage og nyd roen, naturen og hinanden.
Huset er opført i 1972, og her kan I grundet flittig vedligeholdelse forvente et velholdt og indrykningsklart sommerhus. Udendørs prydes fristedet af en fin træbeklædning, der bidrager til den helt rigtige sommerhusstemning på grunden. På adressen er også en garage, et disponibelt rum til opbevaring og et flot anneks, der kan give husly til overnattende gæster.
Indendørs venter 55 veludnyttede kvadratmeter, og her kan I generelt glæde jer over et godt lysindfald. Familien kan samles i det store rum, som forener køkken og stue i et. I køkkenet kan I, foruden spots i loftet, nyde tidløse, velholdte materialer og alle hårde hvidevarer.
I stuen kan I i vinterens kolde tid forskanse jer fra kulden ved at tænde op i brændeovnen, mens I herfra også kan integrere den store, overdækkede terrasse som en del af rummet. På terrassen giver overdækningen og lævinduer en udestuefornemmelse, og herude har I en masse hyggelige timer i vente i hinandens selskab. Læn jer tilbage og nyd synet til den omkransende, grønne have.
De resterende kvadratmeter udfolder sig på to gode soveværelser, mens huset også rummer et lyst badeværelse med bruseniche.
På denne adresse kan I nyde en rolig ferie med nær afstand til alle sommerens fornødenheder. Fra huset har I kun 1,2 kilometer til stranden og vandets blå bølgeskvulp. I kan også hoppe på cyklen og nå Gyldendals hyggelige lystbådehavn på bare ti minutter, og her venter jer mange gode gåture i den friske luft - og hvem ved, måske en gammeldags isvaffel med det hele for at markere feriens start. Nær huset kan ungerne få glæde af de mange legepladser i området, mens indkøbene kan klares fire kilometer herfra. Det naturskønne sommerhusområde inviterer tilmed til en masse gode gå-, løbe- og cykelture i det fri.